**Angelica Moser** (s. 9. lokakuuta 1997) on sveitsiläinen yleisurheilija, joka kilpailee seiväshypyssä.

Hänen isänsä Severin on entinen kymmenottelija ja äitinsä Monika entinen seitsenottelija. Hänen siskonsa Jasmine on myös seiväshyppääjä.

Moser voitti kultaa Euroopan nuorten olympiafestivaaleilla 2013 tuloksella 407 ja Nanjiangin nuorten kesäolympialaisissa 2014 ylitettyään 436 cm. Prahan EM-hallikilpailuissa 2015 ja Pekingin MM-kilpailuissa 2015 hän ei selviytynyt karsinnasta finaaliin. Eskilstunan alle 20-vuotiaiden EM-kilpailuissa 2015 hän voitti kultaa tuloksella 435. Amsterdamin EM-kilpailuissa 2016 hän sijoittui finaalissa seitsemänneksi tuloksella 445 cm, joka sivusi hänen karsinnassa hyppäämäänsä omaa ennätystä.

Moser voitti kultaa Bydgoszczin alle 20-vuotiaiden maailmanmestaruuskilpailussa vuonna 2016 tuloksella 455 cm (alle 20-vuotiaiden Sveitsin ennätys). Rio de Janeiron olympialaisissa 2016 hän karsiutui loppukilpailusta. Belgradin EM-hallikilpailuissa 2017 hän sijoittui 11:nneksi. Hän voitti samana vuonna alle 23-vuotiaiden Euroopan-mestaruuden Bydgoszczissa tuloksella 455 cm. Lontoon MM-kilpailuissa 2017 ja Berliinin EM-kilpailuissa 2018 hän karsiutui loppukilpailusta. Hän sijoittui neljänneksi Glasgow'n sisäratojen EM-kilpailuissa 2019 ennätyksellään 465 cm. Hän voitti samana vuonna alle 23-vuotiaiden Euroopan-mestaruuden Gävlessä ja sijoittui 13:nneksi Dohan MM-kilpailuissa.

Moser voitti sisäratojen Euroopan-mestaruuden Toruńissa 2021 ennätyksellään 475 cm. Samana vuonna käydyissä Tokion olympialaisissa hän karsiutui loppukilpailusta. Belgradin sisäratojen MM-kilpailuissa 2022 hän sijoittui neljänneksi. Eugenen ulkoratojen MM-kilpailuissa 2022 hän oli kahdeksas tuloksella 460 cm, Münchenin EM-kilpailuissa 2022 neljäs tuloksella 455 cm ja Istanbulin EM-hallikilpailuissa 2023 kuudes tuloksella 445 cm. Budapestin MM-kilpailuissa 2023 Moser sijoittui viidenneksi ulkoratojen ennätystuloksellaan 475 cm. Sisäratojen MM-kilpailuissa Glasgow'ssa 2024 Moser oli neljäs ennätystään sivuavalla tuloksella 475 cm.

Hän saavutti Sveitsin mestaruuskisoissa kultaa vuosina 2017, 2018, 2019, 2020, 2021 ja 2022, hopeaa vuosina 2013 ja 2015 sekä pronssia vuosina 2012 ja 2014. Hän saavutti Sveitsin sisärätojen mestaruuskisoissa kultaa vuosina 2017, 2018, 2019, 2020, 2021, 2022 ja 2023 sekä hopeaa vuosina 2013, 2014, 2015 ja 2016.

Hänen ennätyksensä on 475 cm, jonka hän on ylittänyt niin hallissa kuin ulkona.

Lähteet
-------

1. ↑  *Kansainvälisen yleisurheiluliiton tietokanta*View and modify data on Wikidata. Tieto on haettu Wikidatasta.
2. ↑  Swiss vaulter Moser is a natural-born champion *iaaf.org*.  27.8.2014. IAAF. Viitattu 4.8.2016. (englanniksi)
3. 1 2 3 4 5 6  Angelica Moser Tilastopaja (vaatii kirjautumisen, maksullinen palvelu).  (englanniksi)
4. 1 2  Angelica Moser Kansainvälinen yleisurheiluliitto.  (englanniksi)
5. ↑  European Athletics - Athlete: Angelica Moser *european-athletics*. Viitattu 9.7.2016.
6. ↑  Video: Wilma Murto pistesijalle seipään EM-finaalissa *yle.fi*. Viitattu 9.7.2016.
7. ↑  Fantastisch: Angelica Moser ist U20-Weltmeisterin! *swiss-athletics.ch*.  21.7.2016. Sveitsin yleisurheiluliitto.  Arkistoitu 25.7.2016. Viitattu 4.8.2016. (saksaksi)
8. ↑  Schweizer Leichtathletik Meisterschaften 2013 *swiss-athletics.ch*. Sveitsin yleisurheiluliitto.  Arkistoitu 6.8.2016. Viitattu 4.8.2016. (saksaksi)
9. ↑  Schweizer Leichtathletik Meisterschaften 2015 *swiss-athletics.ch*. Sveitsin yleisurheiluliitto.  Arkistoitu 6.8.2016. Viitattu 4.8.2016. (saksaksi)
10. ↑  Schweizer Leichtathletik Meisterschaften 2012 *swiss-athletics.ch*. Sveitsin yleisurheiluliitto.  Arkistoitu 6.8.2016. Viitattu 4.8.2016. (saksaksi)
11. ↑  Schweizer Meisterschaften 2014 *swiss-athletics.ch*. Sveitsin yleisurheiluliitto.  Arkistoitu 6.8.2016. Viitattu 4.8.2016. (saksaksi)
12. ↑  Schweizer Hallenleichtathletik Meisterschaften 2013 *swiss-athletics.ch*. Sveitsin yleisurheiluliitto.  Arkistoitu 6.8.2016. Viitattu 4.8.2016. (saksaksi)
13. ↑  Schweizer Hallen Leichtathletik Meisterschaften 2014 – Sonntag *swiss-athletics.ch*. Sveitsin yleisurheiluliitto.  Arkistoitu 6.8.2016. Viitattu 4.8.2016. (saksaksi)
14. ↑  Hallen Schweizer Leichtathletik Meisterschaft 2015 *swiss-athletics.ch*. Sveitsin yleisurheiluliitto.  Arkistoitu 4.3.2016. Viitattu 4.8.2016. (saksaksi)
15. ↑  Hallen Schweizer Leichtathletik Meisterschaft 2016 *swiss-athletics.ch*. Sveitsin yleisurheiluliitto.  Arkistoitu 6.8.2016. Viitattu 4.8.2016. (saksaksi)

Aiheesta muualla
----------------

* Angelica Moserin kotisivut

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |